SV Uruguay

SV Uruguay òf Uruguay (ofisialmente Sport Vereniging Uruguay), tambe konosí komo "Reggae Boys", ta un klup di futbòl di bario di Antriol na Kralendijk, Boneiru. E ta hunga den Liga Boneiru, e divishon mas altu di FFB, i a titulá kampeon na 1983. Uruguay ta e klup mas bieu entre e klupnan aktivo riba e isla.

 Historia 
E klup a wòrdu fundá dia 14 di ougùstùs 1932 na Antriol. Nomber, unifòrm i kolónan di e klup tabata inspira pa e selekshon di Uruguay, e tempu ei un di e klupnan mas fuerte na mundu. Na 1967 Vitesse ta separá di Uruguay. Den temporada 1983 pa promé i úniko bes den su historia e klup ta titulá kampeon di Boneiru, derotando SV Estrellas den e wega final. Bonaire 1983, Rec.Sport.Soccer Statistics Foundation (RSSSF) E aña despues el a partisipa tambe den torneo di Kopa antiano, yegando te semi-final. E tabata finalista di Kopa MCB na tres okashon, pero a keda derotá tur tres biaha enfrente Real Rincon. 

Uruguay ta hunga den Stadion Antonio Trenidat. Su kolónan ta blou i pretu. Lema di e klup ta Uru ta dal duru.  Presidente aktual ta Mauricio Tobon, kende tambe ta entrenadó di e selekshon nashonal di Boneiru.Colombiano tecnico seleccion Bonaire de futbol, qhubomedellin.com (2 di ougustus 2022)

 Lista di Honor 
Liga Boneiru: 1
 kampeon na 1983
 supkampeon na 1999/00
Kopa MCB
 finalista na 2013, 2014, 2015/16

 (Ex-)hungadó 
 Pedro Rodriguez

 Link eksterno 
  Wepsait ofisial di SV Uruguay Titans

Category:Futbòl na Boneiru